recursal/SuperWikiNEXT-32B huggingface dataset:
**মুনিবা মাজারি** (উর্দু: منیبہ مزاری‎‎ ; জন্ম: ৩ মার্চ ১৯৮৭) একজন পাকিস্তানি মানবাধিকার কর্মী, চিত্রশিল্পী, টেলিভিশন উপস্থাপক, মোটিভেশনাল স্পিকার এবং গায়িকা। ২০০৫ সালে মুনিরা মাজারি এক সাবেক বিমান বাহিনীর কর্মকর্তার সাথে বিবাহ বন্ধনে আবদ্ধ হন। বিয়ের দু'বছর পর গাড়ি এক্সিডেন্ট হয়। এর পর থেকে তিনি হুইল চেয়ার ব্যবহার করেন। নিজের সৃষ্টিশীলতা ও অনন্য দৃষ্টিভঙ্গি তাকে পরিচিত করেছে পাকিস্তানের লৌহমানবী হিসেবে৷ তিনি এখন পাকিস্তানের ইউএন ওম্যানের শুভেচ্ছাদূত৷

জন্ম ও প্রাথমিক জীবন
--------------------

মুনিবা মাজারি ৩ মার্চ ১৯৮৭ সালে জন্মগ্রহণ করেন। বাবা-মায়ের কথা মানতে মাত্র ১৮বছর বয়সে বিয়ে করে নেন। তিনি বিয়ে নিয়ে অসন্তুষ্ট ছিলেন। ২০০৭সালে বিয়ের দু'বছর পর যখন তিনি এবং তার স্বামী গাড়িতে করে বেড়াতে যাচ্ছিলেন তখন গাড়ি এক্সিডেন্ট হয়। গাড়ি বড় একটি খাদে পরে যাওয়ার আগেই তার স্বামী লাফ দিয়ে গাড়ি থেকে বের হয়ে যান। কিন্তু মুনিবা বের হতে পারেনি। গাড়ি এক্সিডেন্টের পর মুনিবাকে অনেকদিন হাসপাতালে থাকতে হয়েছিলো। মারাত্মকভাবে মুনিবার হাত, পা, মেরুদন্ড, কলার ফেটে যায়। এতে তার প্যারালাইসিস হয়ে যায়। ডিভোর্স দেন স্বামীকে এবং একটি পুত্র সন্তান দত্তক নেন যার নাম রাখেন নীল মাজারি৷

কর্মজীবন এবং স্বীকৃতি
---------------------

মুনিবা মাজারি বর্তমানে পাকিস্তানের ইউএন ওম্যানের শুভেচ্ছাদূত হিসেবে দায়িত্ব পালন করছেন৷ ২০১১ সালে বিবিসির ১০০সর্বাধিক অনুপ্রেরণামূলক নারীর মধ্যে নিজের স্থান করে নেন। ২০১৫ সালে বিবিসির সেরা ১০০ নারীর তালিকায় আসে তার নাম। ২০১৬ সালে ফোর্বস ম্যাগাজিনেও নাম আসে তার। কানাডা গ্লোবাল কনসাল্টিং এন্ড ট্রেইন্ট সেন্টার লিমিটেড (সিজিসি) কর্তৃক 'এক্সেলেন্স ট্রেইন সার্টিফিকেট' পুরস্কার পান ১৫ ডিসেম্বর ২০১৭ সালে।

আরো দেখুন
---------

* পাকিস্তানি লেখিকাদের তালিকা

তথ্যসূত্র
---------

1. ↑  "National UN Women Ambassador Muniba Mazari"। সংগ্রহের তারিখ ৬ মার্চ ২০১৯।
2. ↑  "Inspiration on a wheelchair"। *The Frontier Post.com*। ২৯ জুন ২০১৫। ২৭ অক্টোবর ২০১৫ তারিখে মূল থেকে আর্কাইভ করা। সংগ্রহের তারিখ ২২ অক্টোবর ২০১৫।
3. ↑  Hasan, Rabia; Haq, Farah। "Muniba Mazari, Unbroken."। *FUCHSIA*। ৪ নভেম্বর ২০১৫ তারিখে মূল থেকে আর্কাইভ করা। সংগ্রহের তারিখ ২৪ অক্টোবর ২০১৫। But, you know what?I am a Baloch girl, living in a country with no awareness on disability, a single mother
4. ↑  "Up Close and Artsy with Muniba Mazari"। Times of Youth.com। ৩ এপ্রিল ২০১৫। সংগ্রহের তারিখ ২২ অক্টোবর ২০১৫।
5. ↑  "BBC 100 Women 2015: Who is on the list?"। *BBC News* (ইংরেজি ভাষায়)। ১৭ নভেম্বর ২০১৫। সংগ্রহের তারিখ ১৭ আগস্ট ২০১৯।

বহিঃসংযোগ
---------

* মুনিবা মাজারি বক্তব্য
**ইয়াহিয়া ইবনে হাবাশ সোহরাওয়ার্দী** ছিলেন পারস্যের একজন দার্শনিক যিনি ইসলামী দর্শনের অন্যতম গুরুত্বপূর্ণ ধারা ইশরাকি দর্শনের প্রতিষ্ঠাতা। তিনি শাইখ আল ইশরাক নামে অধিক পরিচিত।

জীবনী
-----

১১৫৪ সালে তিনি তৎকালীন পারস্যের (বর্তমানে জানজান ও বিজার গারুসের মধ্যবর্তী) সোহরাওয়ার্দ নামক এক গ্রামে জন্মগ্রহণ করেন। মাত্র চল্লিশ বছরের কম সময় বেঁচে থাকলেও সোহরাওয়ার্দী অসংখ্য গুরুত্বপূর্ণ গ্রন্থ রচনা করেছেন যা তাকে ইসলামী দর্শনের নতুন এক ধারা তৈরিতে সাহায্য করেছে। ১১৮৬ সালে মাত্র বত্রিশ বছর বয়সে তিনি তার সবচেয়ে গুরুত্বপূর্ণ গ্রন্থ কিতাব হিকমাত আল ইশরাক রচনা করেন। তার মৃত্যুর বিষয়ে পরস্পর বিরোধী কয়েকটি মত পাওয়া যায়। তবে প্রচলিত মত হলো যে ১১৯১ ও ১২০৮ সালের মাঝামাঝি কোনো সময়ে মালিক আল জাহিরের নির্দেশে বাতিনি দর্শন চর্চার অভিযোগে তার মৃত্যুদণ্ড কার্যকর করা হয়।

তথ্যসূত্র
---------

1. ↑  Ziai, H.(1997), "Al-Suhrawardi", *Encyclopaedia of Islam*, New Ed. vol. 9: 782-784. Quote: "AL-SUHRAWARDI, SHIHAB AL-DIN YAHYA b. Habash b. Amirak, Abu'1-Futuh, well known Persian innovative philosopher-scientist, and founder of an independent, non-Aristotelian philosophical school named the "Philosophy of Illumination" (*Ḥikmat al-ʿishraq*)"
2. ↑  Seyyed Hossein Nasr, "The need for a sacred science", SUNY Press, 1993. Pg 158: "Persian philosopher Suhrawardi refers in fact to this land as *na-kuja abad*, which in Persian means literally utopia, "no-place."
**গণভবন** হলো বাংলাদেশের প্রধানমন্ত্রীর সরকারি বাসভবন, যা ঢাকার শেরে বাংলা নগরে জাতীয় সংসদের উত্তর কোণে অবস্থিত। স্বাধীনতার পর বঙ্গবন্ধু শেখ মুজিবুর রহমান মিন্টো রোডে অবস্থিত বঙ্গভবনে কাজ করতেন।

২০২৩ সালে আনুষ্ঠানিক বৈঠক চলাকালে গণভবনের ভেতরের দৃশ্য

কাজ
---

বাংলাদেশের প্রধানমন্ত্রী শেখ হাসিনা গণভবনে ব্যারোনেস ওয়ারসির সাথে সাক্ষাৎ করেন।
অন্যান্য দেশের মত এটি প্রধানমন্ত্রীর কার্যালয় (পিএমও) নয়, তার কার্যালয়টি ঢাকা শহরের তেজগাঁও-এ অবস্থিত বরং । এটি সরকারের একটি মন্ত্রণালয় হিসেবে বিবেচিত যা প্রধানমন্ত্রীর নিরাপত্তাসহ বিভিন্ন বিষয়ে সমর্থন প্রদান, গোয়েন্দা সংস্থা পরিচালনা, এনজিও, প্রোটোকল এবং অন্যান্য দাপ্তরিক দায়িত্ব পালন করে থাকে।

গণভবনে প্রধানমন্ত্রী দলীয় নেতা, কর্মী, পেশাজীবী, সিনিয়র নাগরিক, সামরিক কর্মকর্তা ও কূটনীতিকসহ অন্যান্যদের সাথে ঈদের শুভেচ্ছা বিনিময় করেন। প্রতি ইদে গণভবনের গেট সকাল ৯ টায় দর্শনার্থীদের জন্য খোলা হয়। ঈদের নামাজের পর দেশি-বিদেশি সকল নাগরিক সারিবদ্ধভাবে তখন প্রধানমন্ত্রীর সাথে দেখা করার সুযোগ পান।

অবস্থান
-------

এটি মিরপুরসড়কের পশ্চিম পাশে ও লেকসড়কের ক্রসিং-এ অবস্থিত এবং জাতীয় সংসদ ভবন থেকে পাঁচ মিনিটের হাঁটা দূরত্বে অবস্থিত। এই অঞ্চলটি ঢাকার সবচেয়ে নিরাপত্তাবেষ্টিত এলাকা। গণভবন থেকে প্রধানমন্ত্রীর কার্যালয় ও জাতীয় সংসদের দূরত্ব সামান্য।

বাংলাদেশ সরকার শেখ হাসিনাকে গণভবনটি জাতির জনকের পরিবারের নিরাপত্তা আইন অনুসারে প্রদান করেছে। ১৩ই অক্টোবর ২০০৯ সালে বঙ্গবন্ধুর সরাসরি উত্তরাধিকারীদের জন্য নিরাপত্তা আইনটি সংসদে পাশ হয়।

আরও দেখুন
---------

* বঙ্গভবন

তথ্যসূত্র
---------

1. ↑  "প্রধানমন্ত্রীর ঠিকানা এখন গণভবন"। *বিডিনিউজ টোয়েন্টিফোর ডটকম*। ৪ মার্চ ২০১০। সংগ্রহের তারিখ ৮ জানুয়ারি ২০২৪।
2. ↑  হেলাল উদ্দিন আহমেদ (২০১২)। "বঙ্গভবন"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
3. ↑  "PM moves to Gono Bhaban"। *দ্য ডেইলি স্টার* (ইংরেজি ভাষায়)। মার্চ ৬, ২০১০। জানুয়ারি ১৩, ২০১৪ তারিখে মূল থেকে আর্কাইভ করা। সংগ্রহের তারিখ আগস্ট ২৩, ২০১৭।
4. ↑  "ঈদের দিন সকালে গণভবনে প্রধানমন্ত্রীর ঈদ শুভেচ্ছা"। *দৈনিক প্রথম আলো*। সংগ্রহের তারিখ ২৩ আগস্ট ২০১৭।
5. ↑  "গণভবনে ঈদের শুভেচ্ছা বিনিময় করবেন প্রধানমন্ত্রী"। *বাংলা ট্রিবিউন*। সংগ্রহের তারিখ ৮ জানুয়ারি ২০২৪।
**শফিউল ইসলাম মহিউদ্দিন** একজন বাংলাদেশী ব্যবসায়ী, ফেডারেশন অব বাংলাদেশ চেম্বারস অফ কমার্স অ্যান্ড ইন্ডাস্ট্রিজের (এফবিসিসিআই) সাবেক সভাপতি ও ঢাকা-১০ আসনের সংসদ সদস্য। তিনি বাংলাদেশ গার্মেন্টস ম্যানুফ্যাকচারার্স অ্যান্ড এক্সপোর্টার্স অ্যাসোসিয়েশনের (বিজিএমইএ) সভাপতি ছিলেন।

প্রারম্ভিক জীবন
---------------

শফিউল ঢাকা বিশ্ববিদ্যালয় থেকে হিসাব বিজ্ঞানে বি.কম (অনার্স) এবং এম.কম ডিগ্রি অর্জন করেন।

কর্মজীবন
--------

মহিউদ্দিন তিরিশ বছরেরও বেশি সময় ধরে দেশের আরএমজি খাতের সাথে যুক্ত ছিলেন। ১৯৯২ সালে ওনাস অ্যাপারেল লিঃ প্রতিষ্ঠা করে গার্মেন্টস শিল্পে প্রবেশ করেন।  তারপর পুস্পো গ্রুপ নামে পোশাক শিল্প প্রতিষ্ঠান শুরু করেন। গার্মেন্টস এক্সেসরিজ, রিয়েল এস্টেট, শিপিং, ফিশিং, ট্রলার, ড্রেজিং, সোলার এনার্জি, অটো ইট, হস্তশিল্প ইত্যাদির মতো ব্যবসায়ও তিনি যুক্ত। তিনি বিজিএমইএ বিশ্ববিদ্যালয় ফ্যাশন অ্যান্ড টেকনোলজির (বিইউএফটি) ট্রাস্টি বোর্ডের পরিচালক, সোসাইটি ফর অ্যান্টি অ্যাডিকশন মুভমেন্টের (এসএএম) ভাইস প্রেসিডেন্ট, বাংলাদেশ পোশাক শিল্পের জন্য সেন্টার অব এক্সিলেন্স (সিইবিএআই) এবং রাগবি ফেডারেশন, মোহামেডান স্পোর্টিং ক্লাব লিমিটেড এবং বিজিএমইএ অ্যাপারেল ক্লাবের পরিচালক।

### রাজনৈতিক জীবন

শফিউল ইসলাম মহিউদ্দিন ২১ মার্চ ২০২০ সালে ঢাকা-১০ আসনের উপনির্বাচনে আওয়ামী লীগের মনোনয়নে সংসদ সদস্য নির্বাচিত হন। তিনি ১১৭টি কেন্দ্রে মোট ভোট পেয়েছেন ১৫৯৫৫। তার নিকটতম প্রতিদ্বন্দ্বী বিএনপির শেখ রবিউল আলম ভোট পেয়েছেন ৮১৭। নির্বাচনে ভোট পড়েছে ৫.২৮ শতাংশ।

ব্যক্তিগত জীবন
--------------

মহিউদ্দিন ব্যক্তিগত জীবনে লিজা খালিদ ইসলামের সাথে বিবাহ বন্ধনে আবদ্ধ হন। তাদের তিন মেয়ে পুষ্প ইসলাম মহিউদ্দিন সিমরান, টায়না ইসলাম মহিউদ্দিন ,ইসাবেলা ইসলাম মহিউদ্দিন এবং এক ছেলে রমিজ ইসলাম মহিউদ্দিন ।

তথ্যসূত্র
---------

1. ↑  Independent, The। "সভাপতি"। ১১ সেপ্টেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৭ সেপ্টেম্বর ২০১৯।
2. ↑  "Shafiul Islam Mohiuddin new FBCCI president – Business"। ১২ নভেম্বর ২০১৮ তারিখে মূল থেকে আর্কাইভ করা। সংগ্রহের তারিখ ৭ সেপ্টেম্বর ২০১৯।
3. ↑  Sun, The Daily। "Mohiuddin elected FBCCI President – daily sun"।
4. ↑  "শফিউল ইসলাম সভাপতি –bdnews24.com"। *bdnews24.com*।
5. ↑  "ইন্টারভিয়"। *www.cottonbangladesh.com*। ১৪ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ৭ সেপ্টেম্বর ২০১৯।
6. ↑  "BGMEA University of Fashion and Technology"। *www1.buft.edu.bd*। ১১ সেপ্টেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৭ সেপ্টেম্বর ২০১৯।
7. ↑  User, Super। "বাংলাদেশ"। *www.saarcchamber.org*।
8. ↑  "ঢাকা-১০ আসনে ভোট পড়েছে ৫.২৮ শতাংশ"। *প্রথম আলো*। সংগ্রহের তারিখ ২০২০-০৩-২২।
**গঙ্গানারায়ণ সিং** (ইংরেজি: Ganga Narayan Singh) একজন আঠেরোশো শতকের ব্রিটিশবিরোধী ভূমিজ বিদ্রোহের নেতা। তার বিদ্রোহকে ইংরেজরা 'গঙ্গানারায়ণী হাঙ্গামা' নাম দিয়েছিল।

বিদ্রোহ
-------

ইস্ট ইন্ডিয়া কোম্পানির দমনপীড়ন, উত্তমর্ণ অধমর্ণ আইনের প্র‍য়োগ এবং জমিদারি সংক্রান্ত আইনের পক্ষপাতিত্ব ইত্যাদির কারণে মানভূমের আদিবাসী জমিদারেরা ক্ষুব্ধ হয়। গঙ্গানারায়ণ ছিলেন বরাভূম এলাকার এমনই এক জমিদার যিনি স্থানীয় কৃষকদের একত্রিত করেন। ভূমিজ ও ঘাটোয়াল দের নিয়ে সৈন্যদল গঠন করে বিদ্রোহের সূচনা করেন ১৮৩২ সালে। জিরপা লায়া (জিলপা লায়া) গঙ্গানারায়ণ সিংহের সেনাবাহিনীর প্রধান সেনাপতি হিসেবে নিযুক্ত হন। বর্তমান পুরুলিয়া জেলার বরাবাজার শহরের লবণ দারোগার কাছারি, থানা, ইত্যাদি পুড়িয়ে দেন। তার সৈন্যরা সরকারি দপ্তরে লুঠতরাজ চালাতে থাকলে ব্রিটিশ সেনা মোতায়েন করা হয় কিন্তু দুর্ধর্ষ বিদ্রোহীরা সরকারি ফৌজকে বাঁকুড়া পর্যন্ত পিছু হটিয়ে দেয়। কোল বিদ্রোহীদের তার দলভুক্ত করে বরাভুমের পূর্বাঞ্চলেও আক্রমণ চালান বিদ্রোহী গঙ্গানারায়ণ।

মৃত্যু
------

১৮৩২ এর শেষভাগে ব্রিটিশ সরকারের প্রচেষ্টায় বিদ্রোহ দমিত হলে গঙ্গানারায়ণ সিংভূমে পলায়ন করেন। সেখানে খরসোয়ান রাজাদের সঙ্গে যুদ্ধে তার মৃত্যু হয়।

তথ্যসূত্র
---------

1. 1 2  প্রথম খন্ড, সুবোধচন্দ্র সেনগুপ্ত ও অঞ্জলি বসু সম্পাদিত (২০০২)। *সংসদ বাঙালি চরিতাভিধান*। কলকাতা: সাহিত্য সংসদ। পৃষ্ঠা ১২৫।
2. ↑  সমীর দত্ত (১৩ জানুয়ারি ২০১৫)। "নামেই লুকিয়ে জনপদের ইতিহাস"। আনন্দবাজার পত্রিকা। সংগ্রহের তারিখ ৫ মার্চ ২০১৭।
3. ↑  প্রশান্ত পাল (১৭ ফেব্রুয়ারি ২০১৫)। "দুর্লভ প্রত্নসামগ্রী ছড়িয়ে আছে বরাভূমে"। আনন্দবাজার পত্রিকা। সংগ্রহের তারিখ ৪ মার্চ ২০১৭।
**জগন্নাথ সিং** (২৭ সেপ্টেম্বর ১৭৪৪ - ৫ এপ্রিল ১৭৯০) একজন ভারতীয় বিপ্লবী এবং চুয়ার বিদ্রোহের একজন মহান নেতা ছিলেন। তিনি ১৭৬৬ সালে বেঙ্গল প্রেসিডেন্সিতে ব্রিটিশ ইস্ট ইন্ডিয়া কোম্পানির বিরুদ্ধে প্রথম বিদ্রোহ করেন। অনেক ঐতিহাসিক তাকে **জগন্নাথ পাতার** বলে উল্লেখ করেছেন। 

জগন্নাথ সিং

বিদ্রোহ
-------

১৭৬৫ সালে যখন ইস্ট ইন্ডিয়া কোম্পানি প্রথম বাংলার জঙ্গলমহল জেলায় রাজস্ব সংগ্রহ শুরু করে, তখন *চুয়াররা* *(ভূমিজ)* প্রত্যাখ্যান করে এবং তাদের বিরুদ্ধে বিদ্রোহ করে। ১৭৬৬ সালে, জগন্নাথ সিংয়ের নেতৃত্বে জঙ্গলমহলের ধলভূম, মানভূম, মেদিনীপুর এবং বাঁকুড়া জেলায় এই আদিবাসী বিদ্রোহ শুরু হয়।   

জঙ্গলমহলের ভূমিজদের বলা হত *চুয়ার* (অর্থাৎ শূকর)। তাদের মধ্যে কেউ কেউ *জমিদার* হয়েছিলেন এবং নিজেদেরকে *রাজা* বা *সর্দার* বলে ডাকতেন। ব্রিটিশ শাসনামলে তাদের বিদ্রোহকে চুয়ার বিদ্রোহ বলা হয়।জগন্নাথ সিং ধলভূমের ঘাটশিলার দামপাড়ার *জমিদার* ছিলেন। তিনি তার ৫,০০০ অনুসারীদের নিয়ে ব্রিটিশ কোম্পানি কর্তৃক বর্ধিত রাজস্ব সংগ্রহের বিরুদ্ধে বিদ্রোহ শুরু করেন। জগন্নাথ তার পুত্র বৈদ্যনাথ সিং সহ জঙ্গল মহলের অন্যান্য ভূমিজ *জমিদারদের* সাহায্যে বিদ্রোহের নেতৃত্ব দিয়েছিলেন, যেমন সুবল সিং, শ্যাম গঞ্জাম সিং, লক্ষ্মণ সিং এবং অন্যান্য। পরে তার নাতি রঘুনাথ সিং বিদ্রোহের নেতৃত্ব দেন এবং ব্রিটিশদের বিরুদ্ধে যুদ্ধ করেন।   

ধলভূমের *রাজা* জগন্নাথ ধল ১৭৬৭ সালে ধল বিদ্রোহের সময়ও তিনি প্রধান ভূমিকা পালন করেছিলেন।

আরও দেখুন
---------

* চুয়াড় বিদ্রোহ
* রঘুনাথ সিং
* দুর্জন সিং

তথ্যসূত্র
---------

1. ↑  Das, Binod Sankar (১৯৮৪)। *Changing Profile of the Frontier Bengal, 1751-1833* (ইংরেজি ভাষায়)। Mittal Publications।
2. ↑  Mahto, Shailendra (২০২১-০১-০১)। *Jharkhand Mein Vidroh Ka Itihas* (হিন্দি ভাষায়)। Prabhat Prakashan। আইএসবিএন 978-93-90366-63-7।
3. ↑  "भूमिजों ने किया था चुआड़ विद्रोह, कुड़मी श्रेय ना लें"। *Prabhat Khabar* (হিন্দি ভাষায়)। সংগ্রহের তারিখ ২০২২-০৬-০১।
4. ↑  *Journal of Historical Research* (ইংরেজি ভাষায়)। Department of History, University of Bihar, Ranchi College। ১৯৫৯।
5. ↑  Singh, K. S. (২০১২)। *Tribal Movements in India: Visions of Dr. K.S. Singh* (ইংরেজি ভাষায়)। Manohar Publishers & Distributors। আইএসবিএন 978-81-7304-972-9।
6. ↑  Das, Binod Sankar (১৯৭৩)। *Civil Rebellion in the Frontier Bengal, 1760-1805* (ইংরেজি ভাষায়)। Punthi Pustak।
7. ↑  Pravīra (২০০১)। *Jhārakhaṇḍa prophāila* (হিন্দি ভাষায়)। Abhiyāna।
8. ↑  Jha, Jagdish Chandra (১৯৬৭)। *The Bhumij Revolt, 1832-33: Ganga Narain's Hangama Or Turmoil* (ইংরেজি ভাষায়)। Munshiram Manoharlal।
**মার্টিন বার্ন লিমিটেড** হল কলকাতায় অবস্থিত একটি রিয়েল এস্টেট ডেভেলপমেন্ট ফার্ম।

ইতিহাস
------

মার্টিন বার্ন লিমিটেডের ইতিহাস, যা সাধারণত মার্টিন অ্যান্ড বার্ন কোং নামে পরিচিত, ১৮৯০ সাল থেকে শুরু হয়, যখন স্যার রাজেন মুখার্জি স্যার টমাস অ্যাকুইন মার্টিনের সাথে অংশীদারিত্বে মার্টিন কোং নামে ফার্ম শুরু করে।

মার্টিন অ্যান্ড কোং ত্রিপুরা, পলতা, আহমেদাবাদ, লখনউ ও বারাণসীতে জল সরবরাহকারী নির্মাণের কৃতিত্ব পেয়েছে। তবে এর প্রধান অবদান হল এসপ্ল্যানেড ম্যানশন, স্ট্যান্ডার্ড চার্টার্ড ভবন, গার্ডেন রিচের দক্ষিণ পূর্ব রেলওয়ে সদর দপ্তর, টিপু সুলতান মসজিদ, পাটনা সচিবালয় ও উজ্জয়ন্ত প্রাসাদের মতো স্থাপত্যের বিস্ময়। ১৯০৪ সালে এর কর্মজীবনের উচ্চ পর্যায়ের দিকে ফার্মটিকে ভিক্টোরিয়া মেমোরিয়াল হল নির্মাণের চুক্তি প্রদান করা হয়, যা ১৯২১ সালে সম্পন্ন হয়েছিল। এগুলোর মধ্যে অনেক ভবনকে ঐতিহ্য স্মৃতিস্তম্ভ হিসেবে ঘোষণা করা হয়েছে।

আরেকটি নির্মাণ ফার্ম ছিলো বার্ন অ্যান্ড কোং যা ১৮০৯ সালে আলেকজান্ডার বার্ন দ্বারা বার্ন অ্যান্ড কারি হিসাবে প্রতিষ্ঠিত হয়েছিল যাদের কলকাতায় সেন্ট অ্যান্ড্রু'স চার্চ (১৮১৮), ১৫২ হাই অকটারলোনি মনুমেন্ট (১৮২৮)-এর মতো অনেকগুলো গুরুত্বপূর্ণ স্থাপনা নির্মাণের অভিজ্ঞতা ছিল। ১৯২৭ সালে রাজেন মুখোপাধ্যায়ের দ্বারা এবং দুজন একসাথে মিলে সেন্ট জেভিয়ার্স কলেজ (১৯৩৪-৪০), ওরিয়েন্টাল সেমিনারি, বেলুড় মঠ (১৯৩২), রামকৃষ্ণ মিশনের সদর দফতর, দরভাঙ্গা হাউস, গ্র্যান্ড হোটেল আর্কেড, ইউনাইটেড ব্যাংক ভবন, নিউ সেক্রেটারিয়েট ভবন এবং ইডেন গার্ডেন ক্লাব হাউস, বিধানসভা ভবনের মতো ভবনগুলো নিয়ে শহরকে বিন্দু বিন্দু করে গড়ে তুলেছিলেন। এই কারণে কলকাতা শহর কখনও কখনও মার্টিন বার্ন সিটি হিসাবেও উল্লেখ করা হয়।

এই দুটি সিভিল ইঞ্জিনিয়ারিং কোম্পানি ১৯৪৬ সালে বর্তমান মার্টিন বার্ন লিমিটেড গঠনে একীভূত হয়।

বর্তমান অবস্থা
--------------

মার্টিন বার্ন লিমিটেড এখন ফতেপুরিয়ার দ্বারা পরিচালিত, এবং মুখার্জিদের আর ব্যবসায় কোন অংশীদারিত্ব নেই। কোম্পানিটি এখনও বিবিডি বাগ এলাকায় ১, আরএন মুখার্জি রোড, মার্টিন বার্ন হাউস, কলকাতার মূল প্রধান কার্যালয় থেকে দাপ্তরিক কার্য পরিচালনা করে। ভিক্টোরীয় শৈলীতে নির্মিত পুরানো মার্টিন বার্ন হাউসকে বর্তমানে আরও আধুনিক বহুতল ভবন দিয়ে প্রতিস্থাপিত হয়েছে।

বম্বে স্টক এক্সচেঞ্জ তালিকাভুক্ত এই কোম্পানিটি সিভিল ইঞ্জিনিয়ারিং, নির্মাণ কার্যক্রম ও টার্নকি প্রকল্পে জড়িত।

আরো দেখুন
---------

* রাজেন্দ্রনাথ মুখোপাধ্যায়
* বার্ণপুর

তথ্যসূত্র
---------

1. ↑  "Martin Burn Ltd - Company Profile and News"। *Bloomberg.com* (ইংরেজি ভাষায়)। সংগ্রহের তারিখ ২০২০-১২-০২।
2. 1 2 3  "Archived copy"। ১৮ ডিসেম্বর ২০১৩ তারিখে মূল থেকে আর্কাইভ করা। সংগ্রহের তারিখ ২১ ডিসেম্বর ২০১১।
3. ↑  "The Conservation of Britain's Heritage in India"। *www.buildingconservation.com*। সংগ্রহের তারিখ ২০২০-১২-১২।
4. 1 2  "Mookerjees of Martin Burn - A Forgotten Legend"। ৬ এপ্রিল ২০২২ তারিখে মূল থেকে আর্কাইভ করা। সংগ্রহের তারিখ ৬ এপ্রিল ২০২২।
5. ↑  "Burn Standard Co Ltd"। *www.burnstandard.com*। ২০২০-০২-২০ তারিখে মূল থেকে আর্কাইভ করা। সংগ্রহের তারিখ ২০২০-১২-০২।
6. ↑  Martin Burn Energy Limited *The Economic Times*. Retrieved 29 August 2021
7. ↑  "Shareholding Pattern: Martin Burn Limited"।
8. ↑  "Stock Share Price | Get Quote | BSE"। *www.bseindia.com*। সংগ্রহের তারিখ ২০২০-১২-০২।
**আমীরচাঁদ** বা **মাস্টার আমীরচাঁদ** (জন্ম:- ১৮৬৯ -মৃত্যু:- ৮ মে ১৯১৫) স্বাধীনতা সংগ্রামের ইতিহাসে একজন অন্যতম বিপ্লবী ছিলেন মাস্টার আমীরচাঁদ। তিনি মহান বিপ্লবী লালা হরদয়াল-এর সংস্পর্শে আসেন এবং বিপ্লব মন্ত্রে দীক্ষিত হন। তারপর রাসবিহারী বসুর ঘনিষ্ঠ সহযোগী হন। তিনি গদর পার্টির কার্যক্রমে অংশগ্রহণ করেছিলেন এবং উত্তর ভারত জুড়ে বিপ্লবী রচনার সংমিশ্রণ করেছিলেন। আমির চাঁদ ভাইসরয় লর্ড হার্ডিঞ্জের উপর বোমা নিক্ষেপের ষড়যন্ত্রে ধরা পড়েছিলেন। মাস্টার আমির চাঁদ, ভাই বালমুকুন্দ , অবোধ বিহারী এবং বসন্ত বিশ্বাস ষড়যন্ত্রের মামলায় জড়িয়ে পড়েন। ১৯১৫ সালের ৮ ই মে দেশপ্রেমীদের মৃত্যুদণ্ড দেওয়া হয়েছিল।

জন্ম ও শৈশব
-----------

আমীরচাঁদ জন্মগ্রহণ করেন ১৮৬৯ সালে দিল্লির একটি বৈশ্য পরিবারে। পড়াশোনার জন্য তিনি দিল্লির সেন্ট স্টিফেন কলেজে ভর্তি হন। তিনি দিল্লির সেন্ট স্টিফেন কলেজের ছাত্র ছিলেন। আমির চাঁদ পেশায় একজন শিক্ষক ছিলেন। দেশপ্রেমের প্রতি বিশ্বাস তাঁর মনে এতটাই দৃঢ় ছিল যে স্বদেশী আন্দোলনের সময় তিনি হায়দ্রাবাদের বাজারে একটি স্বদেশী স্টোর খোলেন, সেখানে তিনি দেশপ্রেমিক এবং বিপ্লবী সাহিত্যের ছবি বিক্রি করতেন। তিনি দিল্লিতে একটি দেশীয় প্রদর্শনীও করেছিলেন।

বিপ্লবী কর্মকাণ্ড
-----------------

আমির চাঁদ, অবোধ বিহারী, ভাই বালমুকুন্দ এবং বসন্ত কুমার বিশ্বাস তাঁরা বিপ্লবী কর্মকাণ্ডে সাথে ছিলেন। বাংলার বিপ্লবী দল ও দিল্লির একটি বিপ্লবী দল ২৩ শে ডিসেম্বর ১৯১২ সালে লর্ড হার্ডিঞ্জকে হত্যা করার পরিকল্পনা করেন। ঠিক সেদিন তারা দিল্লির চাঁদনী চকে লর্ড হার্ডিঞ্জের ওপর বোমা নিক্ষেপ করেন। ভাইসরয় এতে বেঁচে গিয়েছিলেন, তবে তার দেহরক্ষীরা নিহত হয়েছিল।বোমাটি রাসবিহারী বোসের সহযোগী বসন্ত কুমার বিশ্বাস নিক্ষেপ করেছিলেন, তবে এর পরিকল্পনার মূল পরিকল্পনাকারী ছিলেন মাস্টার আমির চাঁদ।

গ্রেপ্তার
---------

রাসবিহারী বসু ব্রিটিশ পুলিশের কাছ থেকে পালিয়ে জাপানে চলে যান, কিন্তু পুলিশ একটি দীর্ঘায়িত অনুসন্ধানের পরে ৯ই ফেব্রুয়ারি ১৯১৪ সালে আমীরচাঁদকে গ্রেফতার করতে সক্ষম হয়। সে সময় তিনি দিল্লির রামজাস হাই স্কুলে বিনা বেতনে পড়াতেন।

ফাঁসি
-----

 মাস্টার আমির চাঁদ, ভাই বালমুকুন্দ , অবোধ বিহারী এবং বসন্ত কুমার বিশ্বাস ষড়যন্ত্রের মামলায় জড়িয়ে পড়ে। প্রথম তিনজনকে ফাঁসি দেওয়া হয়েছিল এবং বসন্ত বিশ্বাসের অল্প বয়স হওয়ার কারণে বসন্ত কুমারকে প্রথমে কালাপানী শাস্তি দিয়েছিলেন, তারপরে তার সাজাও আবেদনে পরিবর্তন করা হয়েছিল এবং ফাঁসির রায় রায় শোনানো হয়েছিল্। ৮ই মে ১৯১৫ সালে মাস্টার আমির চাঁদ সহ আরো দুজন বিপ্লবী ফাঁসি দেওয়া হয়েছিল।

তথ্যসূত্র
---------

1. ↑  রায়, প্রকাশ। "বিস্মৃত বিপ্লবী"। *বিপ্লবীদের জীবনী*।
2. ↑  রায়, প্রকাশ (২০২১)। *ক্ষমা নেই দেশদ্রোহী প্রথম খণ্ড*। চেন্নাইআইএসবিএন=‎978-1-68494-815-4: নোশনপ্ৰেস চেন্নাই তামিলনাড়ু।
**গাজী মোহাম্মদ শাহজাহান জুয়েল** একজন বাংলাদেশী রাজনীতিবিদ, সমাজকর্মী ও চট্টগ্রাম-১১ (বর্তমান চট্টগ্রাম-১২)-এর সাবেক সংসদ সদস্য।

জন্ম, শিক্ষা এবং পরিবারিক জীবন
------------------------------

চট্টগ্রাম জেলার পটিয়া উপজেলার এয়াকুবদন্ডী গ্রামে ১৯৬১ সালে জন্মগ্রহণ করেন, পিতা আলহাজ্ব আহমদ নবী ও মাতা আমেনা বেগম। তার স্ত্রী শামীম আক্তার গাজী। গাজী শাহজাহান জুয়েলের ডাক নাম জুয়েল ও জুয়েল নামেই তিনি বেশি পরিচিত।

তিনি চট্টগ্রাম সরকারী কমার্স কলেজ থেকে বি-কম এবং চট্টগ্রাম বিশ্ববিদ্যালয় থেকে এম.কম (ম্যানেজমেন্ট) ডিগ্রি অর্জন করেন তিনি এম-কম প্রিলিমিনারী ডিগ্রি পরীক্ষায় ১ম স্থান অধিকার করেন।

তিনি এক পুত্র ও দুই মেয়ের জনক। তার পুত্র গাজী সাদমান সিজান কানাডার টরেন্টো বিশ্ববিদ্যালয় থেকে মানব সম্পদ ও আন্তর্জাতিক সম্পর্কে মাস্টার্স ডিগ্রি অর্জন করেন। তার বড় মেয়ে গাজী সাদমান জেবিন ইংল্যন্ডের লাংকেস্টার বিশ্ববিদ্যালয় থেকে এল-এল-বি ডিগ্রি অর্জন করেন। এবং কানাডা থেকে বার-এট-ল ডিগ্রি অর্জন করছেন। গাজী সাদমান জেবিন এর স্বামী তানজীম আমিন অলিভ একজন এরোস্পেস ইঞ্জিনিয়ার। তার ছোট মেয়ে গাজী সাদমান জেরিন কানাডার টরেন্টো বিশ্ববিদ্যালয় থেকে সফটওয়্যার প্রকৌশলে গ্রাজুয়েশান ডিগ্রি অর্জন করেছেন।বর্তমানে ইংল্যান্ডের ইউনিভার্সিটি অফ অক্সফোর্ড এ সফটওয়্যার ইঞ্জিনিয়ারিং বিষয়ে মাস্টার্স ডিগ্রি অর্জনে অধ্যায়নরত।

রাজনৈতিক জীবন
-------------

গাজী মোহাম্মদ শাহজাহান জুয়েল ১৯৭৯ জাতীয়তাবাদী ছাত্রদলের চট্টগ্রাম মহানগর শাখার প্রতিষ্ঠাতা যুগ্ন-আহবায়ক হিসেবে রাজনৈতিক জীবন শুরু করেন। তিনি চট্টগ্রাম দক্ষিণ জেলা ছাত্রদলের সাধারণ সম্পাদক, চট্টগ্রাম দক্ষিণ জেলা যুবদলের আহবায়ক, চট্টগ্রাম দক্ষিণ জেলা বিএনপির দপ্তর সম্পাদক ও চট্টগ্রাম দক্ষিণ জেলা বিএনপির সাধারণ সম্পাদক হিসেবে দায়িত্ব পালন করেন।

বর্তমানে তিনি বাংলাদেশ জাতীয়তাবাদী দল জাতীয় নির্বাহী কমিটির সদস্য হিসেবে দায়িত্ব পালন করছেন।

সংসদ সদস্য নির্বাচিত
--------------------

গাজী মোহাম্মদ শাহজাহান জুয়েল চট্টগ্রাম জেলার পটিয়া উপজেলার চট্টগ্রাম-১১ সংসদীয় আসনে, বাংলাদেশ জাতীয়তাবাদী দলের মনোনয়ন নিয়ে ১৯৯৬ সালে ১ম ও ২০০১ সালে ২য় বারের মতো জাতীয় সংসদ সদস্য নির্বাচিত হয়েছিলেন।

সাংস্কৃতিক জীবন
---------------

তিনি ছাত্রজীবন থেকে সাংস্কৃতিক কর্মকান্ডে জড়িত ছিলেন, ঢাকা থিয়েটার আর্ট এর সভাপতি হিসেবে দায়িত্ব পালন করেন, তিনি টিভি নাটকে ও অভিনয় করেন, সুখের ঠিকানা ও নিখোঁজ সংবাদ এর মধ্যে অন্যতম। তিনি নিয়মিত কবিতা এবং লিরিক লেখেন।

তথ্যসূত্র
---------

1. ↑  "৭ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ২৪ সেপ্টেম্বর ২০১৫ তারিখে মূল (পিডিএফ) থেকে আর্কাইভ করা।
2. ↑  "৮ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
**রোনাল্ড জেমস ম্যাকাউলে** (জন্ম ১৯৩৫/১৯৩৬) একজন স্কটল্যান্ডীয়/হংকংয়ের শতকোটিপতি ব্যবসায়ী।

শিক্ষা
------

ম্যাকাউলে গ্লাসগো বিশ্ববিদ্যালয় থেকে স্নাতকোত্তর ডিগ্রি নিয়েছেন।

কর্মজীবন
--------

ম্যাকাউলে একজন যোগ্যতাসম্পন্ন হিসাবরক্ষক এবং স্কটল্যান্ডের চার্টার্ড অ্যাকাউন্ট্যান্টস ইনস্টিটিউটের সদস্য। 

ম্যাকাউলে-এর বিশাল দখল রয়েছে এবং ১৯৭২ সাল থেকে হংকং এবং সাংহাই হোটেল এবং ১৯৬৮ সাল  সিএলপি গ্রুপের বোর্ডে বসেছেন  নভেম্বর ২০১৫ পর্যন্ত, *ফোর্বস* এর হিসাব অনুযায়ী তার মোট সম্পদের পরিমাণ US$২.৬ বিলিয়ন মার্কিন ডলার।

ব্যক্তিগত জীবন
--------------

ম্যাকাউলে রিটা লরা ম্যাকাউলেকে বিয়ে করেছেন, হংকংয়ের ধনকুবের স্যার মাইকেল কাদুরির বোন, এবং তারা হংকং-এ বসবাস করেন। তাদের একটি ছেলে রয়েছে, অ্যান্ড্রু জেমস কাদুরি ম্যাকাউলে,   যিনি কাদুরি ফার্ম এবং বোটানিক গার্ডেনের চেয়ারম্যান।

ম্যাকাউলে টেট গ্যালারির আন্তর্জাতিক কাউন্সিলের সদস্য এবং লন্ডনে ভিক্টোরিয়া অ্যান্ড আলবার্ট মিউজিয়ামের ট্রাস্টি।

তথ্যসূত্র
---------

1. 1 2  "Executive Profile\* Ronald James McAulay MA, CA"। *Bloomberg*। সংগ্রহের তারিখ ৩ নভেম্বর ২০১৫।
2. 1 2 3 4 5  "Ronald McAulay"। *Forbes*। সংগ্রহের তারিখ ৩ নভেম্বর ২০১৫।
3. ↑  "Ronald James McAulay"। *CLP Group*। সংগ্রহের তারিখ ৩ নভেম্বর ২০১৫।
4. ↑  "Michael Kadoorie's Hong Kong and Shanghai Hotels Announces New Peninsula Hotel Project in Myanmar"। *jewishbusinessnews*। ১০ মার্চ ২০১৪। সংগ্রহের তারিখ ৩ নভেম্বর ২০১৫।
গ্র্যান্ড থেফট অটো স্যান আন্দ্রেয়াস একটি ২০০৪ সালের অ্যাকশন-অ্যাডভেঞ্চার গেম 
গ্র্যান্ড থেফট অটো স্যান আন্ড্রেয়াস একটি ২০০৪ সালের অ্যাকশন-অ্যাডভেঞ্চার গেম যা রকস্টার নর্থ দ্বারা বিকাশিত এবং রকস্টার গেমস দ্বারা প্রকাশিত। এটি গ্র্যান্ড থেফট অটো সিরিজের পঞ্চম প্রধান এন্ট্রি, ২০০২ এর গ্র্যান্ড থেফট অটো: ভাইস সিটি এবং সামগ্রিকভাবে সপ্তম কিস্তি। এটি প্লেস্টেশন টু এর জন্য অক্টোবর ২০০৪ সালে, মাইক্রোসফ্ট উইন্ডোজ এবং এক্সবক্সের জন্য জুন ২০০৫ এবং ম্যাক ওএস এক্স এর জন্য নভেম্বর ২০১০ সালে মুক্তি পায়।গেমটি একটি উন্মুক্ত বিশ্ব পরিবেশের মধ্যে সেট করা হয়েছে যা খেলোয়াড়রা তাদের অবসর সময়ে অন্বেষণ এবং যোগাযোগ করতে পারে। গল্পটি প্রাক্তন গ্যাংস্টার কার্ল "সিজে" জনসনকে অনুসরণ করে, যিনি তার মায়ের হত্যার পরে দেশে ফিরে আসেন এবং দুর্নীতিগ্রস্ত কর্তৃপক্ষ এবং শক্তিশালী অপরাধীদের সাথে সংঘর্ষের সময় তার প্রাক্তন গ্যাং গ্রোভ স্ট্রিট এবং অপরাধের জীবনে ফিরে আসেন। কার্লের যাত্রা তাকে মার্কিন যুক্তরাষ্ট্রের কাল্পনিক রাজ্য স্যান আন্ড্রেয়াস জুড়ে নিয়ে যায়, যা ক্যালিফোর্নিয়া এবং নেভাদা ভিত্তিক এবং তিনটি প্রধান শহরকে ঘিরে: লস সান্তোস (লস অ্যাঞ্জেলেস দ্বারা অনুপ্রাণিত), সান ফিয়েরো (সান ফ্রান্সিসকো) এবং লাস ভেনতুরাস (লাস ভেগাস)।

গেমটিতে বিশ্বের অনেক বাস্তব-জীবনের উপাদানের উল্লেখ রয়েছে, যেমন এর শহর, অঞ্চল এবং ল্যান্ডমার্ক, এর প্লটটি নব্বইয়ের দশকের গোড়ার দিকে লস অ্যাঞ্জেলেসে বাস্তব জীবনের মধ্যে প্রতিদ্বন্দ্বিতা সহ বেশ কিছু বাস্তব জীবনের ঘটনার উপর ভিত্তি করে। স্ট্রিট গ্যাং, ১৯৮০ এবং ১৯৯০ এর দশকের গোড়ার দিকে ক্র্যাক মহামারী, এলএসপিডি রামপার্ট কেলেঙ্কারি এবং ১৯৯২ লস অ্যাঞ্জেলেস দাঙ্গা। এর পূর্বসূরীর বিপরীতে, সান আন্দ্রেয়াস গেমপ্লে উপাদানগুলি চালু করেছিল যা পরবর্তী গেমগুলিতে অন্তর্ভুক্ত করা হয়েছিল, যার মধ্যে রয়েছে আরপিজি -শৈলীর মেকানিক্স, পোশাক এবং গাড়ির উভয় উপস্থিতি সহ কাস্টমাইজেশন বিকল্প, ক্রিয়াকলাপ এবং মিনি-গেমগুলির একটি বিস্তৃত অ্যারে, এবং জুয়া খেলার অন্তর্ভুক্তি।

অনেক পর্যালোচকদের দ্বারা সর্বকালের সর্বশ্রেষ্ঠ ভিডিও গেমগুলির মধ্যে একটি হিসাবে বিবেচিত, সান আন্দ্রেয়াস মুক্তির পরে সমালোচকদের প্রশংসা পেয়েছে, এর সঙ্গীত, গল্প এবং গেমপ্লে এবং এর গ্রাফিক্স এবং এর নিয়ন্ত্রণের কিছু দিকগুলির জন্য সমালোচনার সাথে প্রশংসা পেয়েছে। এটি ২০০৪ সালের সর্বাধিক বিক্রিত ভিডিও গেম ছিল এবং ২০১১ সাল পর্যন্ত বিশ্বব্যাপী ২৭.৫ মিলিয়ন কপি বিক্রি হয়েছিল, এটি সবচেয়ে বেশি বিক্রি হওয়া প্লেস্টেশন টু গেম এবং সর্বকালের সেরা বিক্রি হওয়া ভিডিও গেমগুলির মধ্যে একটি। এর পূর্বসূরীদের মতো, স্যান আন্ড্রেয়াস শিল্পের মধ্যে এর সুদূরপ্রসারী প্রভাবের জন্য ভিডিও গেমগুলিতে একটি ল্যান্ডমার্ক হিসাবে উল্লেখ করা হয়। গেমটির সহিংসতা এবং যৌন বিষয়বস্তু ছিল অনেক জনসাধারণের উদ্বেগ এবং বিতর্কের উৎস। বিশেষ করে, একটি প্লেয়ার-নির্মিত সফ্টওয়্যার প্যাচ, "হট কফি মোড" নামে ডাকা হয়, যা পূর্বে লুকানো যৌন দৃশ্যকে আনলক করে। গেমটির একটি রিমাস্টার সংস্করণ ‌‍‍‍২০১৩ সালে অ্যান্ড্রয়েড এবং আইওএস এর জন্য,উইন্ডোজ ফোন, ফায়ার ওএস এবং এক্সবক্স ৩৬০ এর জন্য ২০১৪ সালে এবং প্লেস্টেশন ৩ এর জন্য ২০১৫ সালে প্রকাশিত হয়েছিল। ২০১৮ সালের জুনে, গেমটি ব্যাকওয়ার্ড সামঞ্জস্যের মাধ্যমে এক্সবক্স ১-এর জন্য উপলব্ধ করা হয়েছিল। সাবটাইটেল দ্য ডেফিনিটিভ এডিশন সহ একটি উন্নত সংস্করণ ২০২১ সালে প্রকাশিত হয়েছিল এবং Oculus Quest 2-এর জন্য একটি ভার্চুয়াল রিয়েলিটি সংস্করণ তৈরি করা হচ্ছে। সিরিজের পরবর্তী প্রধান এন্ট্রি, গ্র্যান্ড থেফট অটো IV, এপ্রিল ২০০৮ সালে মুক্তি পায়।

তথ্যসূত্র
---------
**বিকাশ রঞ্জন ভট্টাচার্য্য** একজন ভারতীয় রাজনীতিবিদ। ভারতের পশ্চিমবঙ্গ রাজ্যের কলকাতা পৌরসংস্থার মহানাগরিক হিসেবে তিনি ২০০৫ থেকে ২০১০ পর্যন্ত দায়িত্ব পালন করেন।

সংক্ষিপ্ত জীবনী
---------------

বিকাশ ভট্টাচার্য কলকাতার কালীঘাট অঞ্চলের অধিবাসী। তিনি ছাত্রাবস্থায় ভারতীয় কমিউনিস্ট পার্টি (মার্ক্সবাদী)তে যোগদান করেন। পেশাগতভাবে তিনি আইনজীবী। তৃণমূল কংগ্রেস পার্টির সাবেক মেয়র সুব্রত মুখার্জিকে নির্বাচনে হারিয়ে তিনি কলকাতায় জয়লাভ করেন । তিনি ৫ বছর ধরে ত্রিপুরায় অ্যাডভোকেট জেনারেল হিসেবে নিযুক্ত ছিলেন। সিনিয়র অ্যাডভোকেট হিসেবে তিনি সরদার, নারাদা স্টিং অপারেশন ইত্যাদি বিভিন্ন অসাধারণ মামলা পরিচালনা করেন। টিএমসি সরকার বিরোধী মামলায় অসাধারণ বাগ্মিতার জন্য আলোচিত হয়েছিলেন।কলকাতা পৌরসংস্থার মহানাগরিক থাকাকালীন বিকাশ রঞ্জন ভট্টাচার্য্য মাদার টেরিজার সমালোচনা করে বলেছেন যে কলকাতার দরিদ্র লোকদের উপর টেরিজার কোন উল্লেখযোগ্য কর্ম নেই; টেরিজা রোগের চিকিৎসা করার চেয়ে রোগকে মহিমাহ্নিত করেছেন বেশি এবং সর্বোপরি সারাবিশ্বে কলকাতার নেতিবাচক দারিদ্র্যময় ভাবমূর্তি তৈরি করেছেন।

তথ্যসূত্র
---------

1. ↑  Konar, Debasish (৫ ফেব্রুয়ারি ২০০৬)। "The Chosen One Bikash Ranjan Bhattacharya"। *The Times of India*। Bennett Coleman & Co. Ltd। সংগ্রহের তারিখ ২০০৮-০৭-১৫।
2. ↑  "Was Mother Teresa a saint? In city she made synonymous with suffering, a renewed debate over her legacy"। *Los Angeles Times* (ইংরেজি ভাষায়)। ২০১৬-০৯-০২। সংগ্রহের তারিখ ২০১৯-১২-২৯।
**হামদর্দ (ওয়াক্‌ফ) ল্যাবরেটরীজ** ইউনানি এবং আয়ুর্বেদিক ঔষধের জন্য ভারত উপমহাদেশের একটি বিখ্যাত ফার্মাসিউটিক্যাল কোম্পানি। হামদর্দ পৃথিবীর বৃহত্তম ইউনানি ঔষধের প্রস্তুতকারক। হাকিম হাফিজ আব্দুল মজিদ ১৯০৬ সালের ১ লা আগস্ট দিল্লীতে হামদর্দ প্রতিষ্ঠা করেছিলেন, পরে ১৯৪৮ সালে এটি ওয়াকফ (অলাভজনক প্রতিষ্ঠান) প্রতিষ্ঠানে রূপান্তরিত হয়। ববর্তমানে হাকিম মোঃ ইউসুফ হারুন ভুইয়া হামদর্দের ব্যবস্থাপনা পরিচালক। সাম্প্রতি হামদর্দ Orion Registrar Inc. USA হতে ISO 9001.2000 প্রমাণপত্র পেয়েছে। উপমহাদেশে হামদর্দের প্রায় ১১৭টিরও বেশি ক্লিনিক রয়েছে। বগুড়াতে হামদর্দ ইউনানী মেডিকেল কালেজ ও হাসপাতাল স্থাপন করা হয়েছে। হামদর্দের বিভিন্ন পণ্যের মধ্যে সিনকারা, ছাফি, ফ্রোডেক্স, লিবিডেক্স, এনডিউরেক্স, শরবত রূহ আফজা বেশ বিখ্যাত। এর ব্র্যান্ড প্রোডাক্ট প্রায় ১৫0 টি। সাধারণ ও জটিল প্রায় সকল রোগসমূহের চিকিৎসা হামদর্দে রয়েছে। সারা বাংলাদেশে প্রায় ২৭০টি চিকিৎসা কেন্দ্রের মাধ্যমে হামদর্দ তাদের এই চিকিৎসা সেবা বাংলাদেশের আপামর জনসাধারনের নিকট পৌছে দিচ্ছে। হামদর্দ ফাউন্ডেশনের একটি সহযোগী প্রতিষ্ঠান।

হামদর্দ শব্দটি ফার্সি ভাষার দুটি শব্দ হাম এবং দর্দের সমন্বয়ে হামদর্দ শব্দটি গঠিত হয়েছে। হাম অর্থ সহযোগী এবং দর্দ অর্থ ব্যথা। অর্থাৎ হামদর্দ শব্দটির দ্বারা বুঝায় ব্যথার সহযোগী। ১৯০৬ সালে প্রয়াত হাকিম হাফিজ আবদুল মজিদ হামদর্দ প্রতিষ্ঠা করেন ভারতের দিল্লীতে। বর্তমানে বাংলাদেশে হামদর্দ হারবাল ওষুধ শিল্পে পরিচিত একটি নাম। গুণগত মানের কারণে বাংলাদেশে ওষুধ শিল্পে হামদর্দ উল্লেখযোগ্য স্থান দখল করে আছে। হামদর্দের উৎপাদিত পণ্য সারা বাংলাদেশে সরবরাহ করার জন্য হামদর্দের রয়েছে অনেকগুলো শাখা যার মাধ্যমে হামদর্দের পণ্য খুব সহজেই পৌঁছে যাচ্ছে মানুষের হাতের নাগালে। হামদর্দ- হাকিম ও ডাক্তারের সমন্বয়ে গঠন করেছে ক্লিনিক। যেখানে কোন প্রকার কনসালটেন্ট ফি ছাড়াই যে কোন রোগী চিকিৎসা নিতে পারে।হামদর্দ ২০১০ সালে ঢাকার পান্থপথে হামদর্দ পাবলিক কলেজ নামে একটি স্বনামধন্য শিক্ষাপ্রতিষ্ঠান তৈরি করেছেন।প্রতিবছর এটির অসাধারণ সাফল্য হামদর্দ পরিবারকে উচ্চমাত্রায় নিয়ে গিয়েছে। এছাড়া হামদর্দ ঢাকা-চট্টগ্রাম মহাসড়কের পাশে মেঘনা ব্রিজের কাছাকাছি জায়গায় বিশ্ববিদ্যালয় স্থাপন করার জন্য জমি ক্রয় করে ২০১২ সালে হামদর্দ বিশ্ববিদ্যালয় বাংলাদেশের কার্যক্রম শুরু করেছে।

আরো দেখুন
---------

* হামদর্দ পাবলিক কলেজ
* হামদর্দ বিশ্ববিদ্যালয় বাংলাদেশ

তথ্যসূত্র
---------

1. ↑  Hamdard is reinventing the Hakim's legacy at domain-b.com
**গঙ্গা নিউজ** হল একটি ভারতীয় সংবাদ সংস্থা যা ২০২২ সালের অক্টোবরে নীলু কুমারী দ্বারা প্রতিষ্ঠিত হয়েছিল।  প্রাথমিকভাবে এটি 2016 সালে ডিজিটাল নিউজ মিডিয়া হিসাবে শুরু হয়েছিল, স্থানীয় রাজনৈতিক খবর, অপরাধ প্রতিবেদন, বিহারের সামাজিক সমস্যাগুলি কভার করার জন্য। 

ডিজিটাল নিউজ মিডিয়ার সাফল্যের পরে, ২০২২ সালে গঙ্গা নিউজ নেটওয়ার্ক জাতীয় সংবাদ সংস্থা চালু করার সিদ্ধান্ত নিয়েছে এবং নিজেকে সম্প্রচার ও সংবাদ সংস্থা হিসাবে নিবন্ধিত করেছে। এটি বিভিন্ন আঞ্চলিক ভাষায় সংবাদ প্রদান শুরু করে।

পটভূমি
------

গঙ্গা নিউজের ওয়েবসাইট বিভিন্ন ভারতীয় ভাষায় সংবাদ আপডেট, খেলাধুলা, অনুষ্ঠান, ভ্রমণ, বিনোদন, ব্যবসা, জীবনধারা, ভিডিও এবং শ্রেণীবদ্ধ তথ্য সরবরাহ করে। 

এটি গঙ্গা নিউজ নেটওয়ার্কের মালিকানাধীন, মিডিয়া সমষ্টি জেজিএমএন এর অংশ। এটি হিন্দি, ইংরেজি, তামিল এবং বাংলায় পাওয়া যায়। সম্প্রতি, গঙ্গা নিউজ নেটওয়ার্ক তার ডিজিটাল মিডিয়া গঙ্গা নিউজের সম্প্রচার সংস্করণ চালু করার ঘোষণা দিয়েছে। এখন, এটি তিনটি ফর্ম্যাটে কাজ করবে: কাগজ, ডিজিটাল এবং সম্প্রচার।

স্বাতন্ত্র্যসূচক বৈশিষ্ট্য
--------------------------

গঙ্গা নিউজের জন্য গ্রাউন্ড ইনপুট গ্রামীণ সাংবাদিকরা প্রদান করেন। নীলু কুমারী প্রধান সম্পাদক এবং ২০১৬ সালে সংবাদ সংস্থা চালু হওয়ার পর থেকে তিনি কাজ করছেন। সংবাদ সংস্থাটি স্থানীয় সংবাদ এবং সামাজিক সমস্যা যেমন নারীর প্রতি সহিংসতা, বৈষম্য, স্থানীয় প্রশাসন, প্রত্যন্ত অঞ্চল থেকে রাজনৈতিক সমীক্ষার প্রতিবেদনে বিশেষজ্ঞ।

পুরস্কার এবং স্বীকৃতি
---------------------

২০১৮ সালে, গঙ্গা নিউজ ডিজিটাল মিডিয়া জয়ন্তী প্রসাদ পুরস্কারে ভূষিত হয়েছিল।  ২০২০ সালে, ডিজিটাল মিডিয়া জিলা পত্রকৃতি পুরস্কার, জেহানাব্দে ভূষিত হয়। এর পরিপ্রেক্ষিতে ডিজিটাল মিডিয়া সম্প্রসারণের পরিকল্পনা নেওয়া হয়েছে।

তথ্যসূত্র
---------

1. ↑  "নীলু কুমারী তার নিজস্ব মিডিয়া কোম্পানি শুরু করেন"। *ভারতে*। ২০ অক্টোবর ২০২২। সংগ্রহের তারিখ ২৪ জুন ২০২৩।
2. ↑  "গঙ্গা নিউজ নেটওয়ার্ক গঙ্গা নিউজ চালু করার ঘোষণা দিয়েছে"। *জয়টিভি*। ২৪ জুন ২০১৬। সংগ্রহের তারিখ ২৪ জুন ২০২৩।
3. ↑  "গঙ্গা নিউজ হিন্দি কে আলাই এখন তিন অন্য খবরে"। *হিন্দি সংবাদ*। ২৩ অক্টোবর ২০২২। ২৫ জুন ২০২৩ তারিখে মূল থেকে আর্কাইভ করা। সংগ্রহের তারিখ ২৫ জুন ২০২৩।
4. ↑  "গঙ্গা পেপারস ইন্ডিয়া"। *মানি কন্ট্রোল*। ২৩ জুন ২০২৩। সংগ্রহের তারিখ ২৫ জুন ২০২৩।
5. ↑  "জয়ন্তী প্রসাদ পুরস্কার পেল গঙ্গা নিউজ"। *সম্বাদ প্লাস*। ১৫ জুন ২০১৮। সংগ্রহের তারিখ ২ জুলাই ২০২৩।

বাহ্যিক লিঙ্ক
-------------

* হিন্দি ওয়েবসাইট
* ইংরেজি ওয়েবসাইট
**রম্যা কৃষ্ণন** (জন্ম: ১৫ সেপ্টেম্বর ১৯৭০ হলেন একজন ভারতীয় অভিনেত্রী। তিনি মোট ২০০ টির বেশি চলচ্চিত্রে অভিনয় করেছেন, পাঁচটি ভাষায় : তামিল, তেলুগু, কন্নড়, মালয়ালম এবং হিন্দি। তিনি প্রায় ১০০ টি তেলুগু ও ৬০ টি তামিল চলচ্চিত্রে অভিনয় করেছেন।

প্রথম জীবন
----------

রম্যা কৃষ্ণন চেন্নাইয়ে জন্মগ্রহণ করেন। তিনি হলেন বিখ্যাত তামিল কৌতুকাভিনেতা ছো রামাস্বামীর ভাইঝি। তিনি ভারতনাট্টম ও কুচিপুডি নৃত্যের তালিম নিয়েছে, এবং বহু অনুষ্ঠানে তার নৃত্য পরিবেশন করেছেন। তার মাতৃভাষা হল তামিল ।

চলচ্চিত্র কর্ম
--------------

১৯৮৪ সালে ১৩ বছর বয়সে রম্যা কৃষ্ণন তৎকালীন তামিল চলচ্চিত্র *ভেল্লাই মানসু*তে, ই.জি. মহেন্দ্রের বিপরীতে তার অভিনয় কর্মজীবন শুরু করেন। কিন্তু চলচ্চিত্রটি অনেক দেরিতে ১৯৮৬ সালে মুক্তি পায়।

রম্যা কৃষ্ণনের প্রথম তেলুগু চলচ্চিত্র ছিল ভালে মিঠুলু (১৯৮৬)। ১৯৮৯ সালে মুক্তি পায় কাসিনদুনী বিশ্বনাথের সূত্রধরুলু। তিনি ১৯৯০-এর দশকে সোনিয়ারা, মিনা, রোজা ও নাগমা পাশাপাশি তেলুগু চলচ্চিত্র শিল্পের নেতৃস্থানীয় অভিনেত্রী হিসেবে আবির্ভূত হন।

চলচ্চিত্র
---------

ব্যক্তিগত জীবন
--------------

তিনি ১২ জুন ২০০৩ সালে বিবাহ করেন তেলুগু পরিচালক কৃষ্ণন ভামসি-এর সঙ্গে। তাদের এক সন্তান রয়েছে, নাম ঋত্বিক।

সম্মান
------

তথ্যসূত্র
---------

1. 1 2  Media, Sampurn (১৬ সেপ্টেম্বর ২০০৯)। "Actress Ramya Krishnan celebrates her birthday"। *The New Indian Express*। সংগ্রহের তারিখ ২২ মে ২০১৬।
2. ↑  "Eternal beauty 'Nilambari' Ramya Krishnan celebrates her b'day"। *Indiaglitz*। ১৫ সেপ্টেম্বর ২০০৮। সংগ্রহের তারিখ ২২ জুলাই ২০১৫।
3. ↑  Sujith P. Nair (এপ্রিল ১, ২০১৫)। "Interview with Ramya Krishnan"। *Vanitha* (Malayalam ভাষায়): 18–20। উদ্ধৃতি শৈলী রক্ষণাবেক্ষণ: অচেনা ভাষা (link)
4. ↑
**নরেন্দ্র দেব**  (৭ জুলাই ১৮৮৮ – ১৯ এপ্রিল ১৯৭১) ছিলেন একজন বাঙালি কবি ও লেখক। তিনি ছিলেন খ্যাতনামা সাহিত্যিক  নবনীতা দেবসেনেরও পিতা।

জন্ম ও শিক্ষা জীবন
------------------

নরেন্দ্র দেবের জন্ম বৃটিশ ভারতের অধুনা পশ্চিমবঙ্গের কলকাতার ঠনঠনিয়ার তৎকালীন বনেদি ও প্রগতিশীল পরিবারে। পিতা নগেন্দ্রনাথ দেব। জ্যাঠামহাশয় উপেন্দ্র চন্দ্র ছিলেন ডিরোজিওর শিষ্য। যৌবনে জ্ঞাতি-দাদা রাজেন দেবের প্রভাবে গুপ্ত বিপ্লবী দলে যোগ দিলেও সাহিত্য-ক্ষেত্রেই জীবন কাটিয়েছেন। কলকাতার মেট্রোপলিটন স্কুল থেকে কৃতিত্বের সঙ্গে প্রবেশিকা পরীক্ষা পাশ করেন, কিন্তু স্বাস্থ্যের কারণে কলেজি শিক্ষা লাভ হয়নি। তবে সারাজীবন পড়াশোনার মধ্যেই নিয়োজিত থাকেন।

সাহিত্য কর্ম
------------

ব্রহ্মবান্ধবের *সান্ধ্য* পত্রিকাতে তার প্রথম কবিতা প্রকাশিত হয়। তার রচিত প্রথম কাব্যগ্রন্থ "বসুধারা" , গল্পগ্রন্থ "চতুর্বেদাশ্রম" ও প্রথম উপন্যাস "গরমিল"। তবে 'ওমর খৈয়াম' -এর কাব্যানুবাদ ১৯২৬ সালে প্রকাশের সঙ্গে সঙ্গে তার খ্যাতি বিস্তৃত হয়। কবিতা, গল্প, উপন্যাস এবং শিশু সাহিত্য — সর্বক্ষেত্রেই তিনি কৃতিত্ব দেখিয়েছেন। 'ভারতী', 'কল্লোল', ' কৃত্তিবাস' ― বাংলা সাহিত্যের তিন যুগের এই পত্রিকাগুলির লেখকগোষ্ঠীর সঙ্গে তার সমান হৃদ্যতা ছিল। তিনি বিখ্যাত নাট্য-সাপ্তাহিক 'নাচঘরের' ও 'প্রথম চলচ্চিত্র সাপ্তাহিক 'বায়োস্কোপ'-এর পরিচালক ছিলেন। ছোটদের জন্য প্রকাশিত মাসিক পত্রিকা 'পাঠশালা ' তিনি দীর্ঘ পনের বৎসর সম্পাদনা করেন। সাহিত্য জীবনে রবীন্দ্রনাথ, শরৎচন্দ্র, অক্ষয় বড়াল, কান্তকবি, নজরুল, মোহিতলাল এবং  সত্যেন্দ্রনাথ দত্তের অন্তরঙ্গ ছিলেন। আবার সিনেমা-থিয়েটারের তৎকালীন শিল্পীরাও তার ঘনিষ্ঠ ছিলেন। বালবিধবা সাহিত্যিক রাধারাণীর সঙ্গে তার বিবাহ সেকালের এক আলোচ্য বিষয় ছিল। এই বিবাহে রবীন্দ্রনাথ আশীর্বাণী পাঠান এবং শরৎচন্দ্র উপস্থিত থাকেন। নরেন্দ্র দেবের রচিত প্রথম ছোটদের নাটক 'ফুলের আয়না 'নাট্যাচার্য শিশিরকুমার' স্টার মঞ্চে প্রযোজনা করেন। তার অন্যান্য উল্লেখযোগ্য গ্রন্থ--

* ভ্রমণকাহিনী-
	+ *রাজপুতের দেশে*
	+ *সাহেব-বিবির দেশে*
* উপন্যাস-
	+ *আকাশ কুসুম*
	+ *মানুষের মন*
* কিশোর সাহিত্য-
	+ *অনেক দিনের কথা*
	+ *আনন্দ মেলা*

তিনি ১৯২৬ খ্রিস্টাব্দে 'ওমর খৈয়াম' এবং ১৯২৯ খ্রিস্টাব্দে 'মেঘদূত' অনুবাদ করেন। ১৯৫০ খ্রিস্টাব্দে ইংল্যান্ড ও ফ্রান্স-সহ পশ্চিম ইউরোপ এবং ১৯৫৪ খ্রিস্টাব্দে রাশিয়া, ফিনল্যান্ড ও চেকোশ্লোভাকিয়া ভ্রমণ করেন।

সম্মাননা
--------

নরেন্দ্র দেব ১৯৬৪ খ্রিস্টাব্দে "মৌচাক পুরস্কার ", 'ভুবনমোহিনী স্বর্ণ পদক' এবং ১৯৭১ খ্রিস্টাব্দে 'শিশিরকুমার পুরস্কার' লাভ করেন। তিনি  বঙ্গীয় সাহিত্য পরিষদের দুবার সহ- সভাপতি, বেঙ্গল পি.ই.এন. শিশু সাহিত্য পরিষদ, শরৎচন্দ্রের সাহিত্য পরিষদ প্রভৃতির সভাপতি ছিলেন। ক্যালকাটা কেমিক্যাল ও রবীন্দ্রভারতী সঙ্গে তার যোগ ছিল।

জীবনাবসান
---------

নরেন্দ্র দেব ১৯৭১ খ্রিস্টাব্দের ১৯ শে এপ্রিল ৮২ বৎসর বয়সে কলকাতায় পরলোক গমন করেন।

তথ্যসূত্র
---------

1. ↑  শিশিরকুমার দাশ সংকলিত ও সম্পাদিত, *সংসদ বাংলা সাহিত্যসঙ্গী*, সাহিত্য সংসদ, কলকাতা, আগস্ট ২০১৯, পৃষ্ঠা ১১৩ আইএসবিএন ৯৭৮-৮১-৭৯৫৫-০০৭-৯
2. ↑  সুবোধচন্দ্র সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, আগস্ট ২০১৬ পৃষ্ঠা ২৪৮, আইএসবিএন ৯৭৮-৮১-৭৯৫৫-১৩৫-৬
**ক্যালকাটা কেমিক্যাল কোম্পানি** ১৯১৬ খ্রিস্টাব্দের ২৯ সেপ্টেম্বর খগেন্দ্র চন্দ্র দাশ, বি. এন. মৈত্র এবং আর. এন. সেন প্রতিষ্ঠিত পশ্চিমবঙ্গের কলকাতায় প্রতিষ্ঠিত একটি ফার্মাসিউটিক্যালস কোম্পানি। বাংলায় স্বদেশী আন্দোলনের সময় এই কোম্পানির প্রতিষ্ঠা হয়েছিল, যা বিদেশি পণ্য বর্জন এবং দেশীয় শিল্পক্ষেত্র প্রতিষ্ঠার ক্ষেত্রে গুরুত্বপূর্ণ ভূমিকা নেয়। এই প্রতিষ্ঠান বিভিন্ন ধরনের পণ্য তৈরি করলেও, সংস্থাটি মার্গো সাবান এবং নিম টুথপাস্টের পাশাপাশি ল্যাভেন্ডারের সুগন্ধি যুক্তি পাউডার প্রবর্তক হিসাবে বেশি পরিচিত।

প্রতিষ্ঠাকালে এই সংস্থা খগেন্দ্র চন্দ্র দাশ এবং বংশধর দ্বারা পরিচালিত হলেও পরবর্তীতে এই সংস্থা শ ওয়ালিশের অধিগ্রহণে চলে যায়। এরপরে এটি জার্মান ভোক্তা পণ্য সংস্থা হেন্কেলের কাছে আবারও বিক্রি হয়েছিল। সম্প্রতি, সংস্থাটির আবারও হাত বদল ঘটে এবং সাবান প্রস্তুতকারক ভিভিএফ দ্বারা অধিগ্রহণ ঘটে।

জনপ্রিয় পণ্য
-------------

* মার্গো সাবান
* নিম টুটপেস্ট
* ল্যাভেন্ডারের সুগন্ধি যুক্তি পাউডার ইত্যাদি।

তথ্যসূত্র
---------

1. ↑  www.tofler.in। "Calcutta Chemical Co.Ltd."। *www.tofler.in*। সংগ্রহের তারিখ ২০২০-০৪-০৪।
2. ↑  "Kolkata's comeback brands"। *@businessline* (ইংরেজি ভাষায়)। সংগ্রহের তারিখ ২০২০-০৪-০৪।
**আশফাক আহমেদ** (উর্দু: اشفاق احمد‎‎; জন্ম: ৬ জুন, ১৯৭৩) পাঞ্জাব প্রদেশের লাহোর এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৯০-এর দশকের সূচনালগ্নে সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর পাকিস্তানি ক্রিকেটে লাহোর, পাকিস্তান অটোমোবাইলস কর্পোরেশন ও পাকিস্তান ইন্টারন্যাশনাল এয়ারলাইন্স দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন তিনি।

খেলোয়াড়ী জীবন
---------------

১৯৯১-৯২ মৌসুম থেকে ২০০০-০১ মৌসুম পর্যন্ত আশফাক আহমেদের প্রথম-শ্রেণীর খেলোয়াড়ী জীবন চলমান ছিল।

সমগ্র খেলোয়াড়ী জীবনে একটিমাত্র টেস্ট ও তিনটিমাত্র একদিনের আন্তর্জাতিকে অংশগ্রহণ করেছেন আশফাক আহমেদ। ৯ ডিসেম্বর, ১৯৯৩ তারিখে রাওয়ালপিন্ডিতে সফরকারী জিম্বাবুয়ে দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। অন্যদিকে, ৩ আগস্ট, ১৯৯৪ তারিখে কলম্বোয় স্বাগতিক শ্রীলঙ্কা দলের বিপক্ষে একদিনের আন্তর্জাতিকে অভিষেক ঘটে তার। ৭ আগস্ট, ১৯৯৪ তারিখে একই মাঠে ও একই দলের বিপক্ষে সর্বশেষ ওডিআইয়ে অংশ নেন তিনি।

তথ্যসূত্র
---------

1. ↑  "'As soon as you set your fields, the batsman knows your plans'"। *ESPN Cricinfo*। ২১ ফেব্রুয়ারি ২০১৫। সংগ্রহের তারিখ ২৩ ফেব্রুয়ারি ২০১৫।

আরও দেখুন
---------

* আতিফ রউফ
* সাদিক মোহাম্মদ
* এক টেস্টের বিস্ময়কারী
* পাকিস্তানি টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা
* পাকিস্তানি একদিনের আন্তর্জাতিক ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে আশফাক আহমেদ উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে আশফাক আহমেদ  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
প্রথম কৃষ্ণ আমলের লেখা
**প্রথম কৃষ্ণ** (৭৫৬–৭৭৪ খ্রিষ্টাব্দ) ছিলেন দন্তিদূর্গের কাকা। তিনি ৭৫৭ খ্রিষ্টাব্দে শেষ বাদামি চালুক্য সম্রাট দ্বিতীয় কীর্তিবর্মণকে পরাজিত করে রাষ্ট্রকূট সাম্রাজ্যের শাসনভার গ্রহণ করেন। ৮০৭ খ্রিষ্টাব্দে তৃতীয় গোবিন্দের তাম্রলিপি ও গুজরাতের রাষ্ট্রকূট সম্রাট কর্কের বরোদার শিলালিপি থেকে এই তথ্য জানা যায়। তিনি **কান্নেরা** বা **কান্নেশ্বর** নামে পরিচিত ছিলেন এবং "অকালবর্ষ", "শুবতুঙ্গ", "পৃথিবীবল্লভ" ও "শ্রীবল্লভ" উপাধি গ্রহণ করেছিলেন। তিনি বিশিষ্ট জৈন ন্যায়বিদ ও *রাজবর্তিকা* গ্রন্থের রচয়িতা অকলঙ্ক ভট্টের পৃষ্ঠপোষক ছিলেন।

কোনো কোনো ঐতিহাসিকের মতে, প্রথম কৃষ্ণ তার ভাইপো দন্তিদুর্গের থেকে অন্যায়ভাবে সাম্রাজ্য আত্মসাৎ করেন। তবে অন্য ঐতিহাসিকরা এই কথা স্বীকার করেন না। কারণ, তাদের মতে কবি ও নবসারির তাম্রলিপিতে "দন্তিদূর্গের মৃত্যু" কথাটি লেখা আছে এবং প্রথম কৃষ্ণ সম্ভবত দন্তিদুর্গের মৃত্যুর পরই সিংহাসনে বসেছিলেন। যদিও বরোদা শিলালিপি থেকে অনুমিত হয়, সিংহাসনে বসার আগে প্রথম কৃষ্ণকে সিংহাসনের অন্যান্য দাবিদারদের পরাস্ত করতে হয়েছিল। এঁদের মধ্যে সম্ভবত একজন রাষ্ট্রকূট রাজপুত্র বা দন্তিদুর্গের এক পুত্র ছিলেন।

প্রথম কৃষ্ণ পশ্চিম গঙ্গ সম্রাট শ্রীপুরুষের বিরুদ্ধে যুদ্ধ করে গঙ্গবাদী (বর্তমান দক্ষিণ কর্ণাটক) ও শৈলহর (দক্ষিণ কোঙ্কণ) অঞ্চল দখল করে নেন। তিনি পূর্ব চালুক্য সম্রাট চতুর্থ বিষ্ণুবর্ধনকে পরাজিত করেন। ৭৭০ খ্রিষ্টাব্দের অলস শিলালিপি অনুসারে, ইলোরার কৈলাশনাথ মন্দির তার আমলে নির্মিতে হয়। তিনি ১৮টি শিব মন্দির তৈরি করেন। তার ১৮০০ মুদ্রা সম্প্রতি পাওয়া গিয়েছে। এগুলিতে "পরম মহেশ্বর" কথাটি থেকে অনুমিত হয় তিনি সম্ভবত গোঁড়া শৈব ছিলেন। তার মৃত্যুর পর তার জ্যেষ্ঠ পুত্র দ্বিতীয় গোবিন্দ সিংহাসনে বসেন।

পাদটীকা
-------

1. ↑  Reu (1933), p57
2. ↑  Vincent Smith in Reu (1933), p58
3. ↑  Reu (1933), p58
4. ↑  Kamath (2001), p74
5. ↑  Reu (1933), p78

তথ্যসূত্র
---------

* Kamath, Suryanath U. (২০০১) [1980]। *A concise history of Karnataka : from pre-historic times to the present*। Bangalore: Jupiter books। এলসিসিএন 8095179 `|lccn=` এর মান পরীক্ষা করুন (সাহায্য)। ওসিএলসি 7796041।
* Reu, Pandit Bisheshwar Nath (১৯৯৭) [1933]। *History of The Rashtrakutas (Rathodas)*। Jaipur: Publication scheme। আইএসবিএন 81-86782-12-5।

বহিঃসংযোগ
---------

* History of Karnataka, Mr. Arthikaje

|
|  |
| পূর্বসূরীদন্তিদূর্গ | **রাষ্ট্রকূট সম্রাট**৭৫৬–৭৭৪ | উত্তরসূরীদ্বিতীয় গোবিন্দ |
|
**ম্যাডান থিয়েটার কোম্পানী** [সংক্ষেপে **ম্যাডান থিয়েটার**] একটি লুপ্ত চলচ্চিত্র প্রযোজনা সংস্থা যা ভারতীয় সিনেমার অন্যতম পথিকৃৎ জামশেদজি ফ্রেমজি ম্যাডান দ্বারা প্রতিষ্ঠিত।

ইতিহাস
------

ছোটবেলা থেকেই থিয়েটার শোতে অভিজ্ঞ পার্সিয়ান ব্যবসায়ী ম্যাডান ১৯০২ সালে কলকাতার ময়দানে আমদানি করা সিনেমাগুলির একটি বায়োস্কোপ শো দেখানোর মাধ্যমে বিনোদন ব্যবসায় শুরু করেন। প্রথম বিশ্বযুদ্ধের পরে, ম্যাডান থিয়েটার ব্যবসা দ্রুত বাড়তে শুরু করে। ১৯১৯ সালে, তার ব্যবসা **ম্যাডান** **থিয়েটারস লিমিটেড** নামে একটি যৌথ স্টক সংস্থায় পরিণত হয়। ম্যাডান থিয়েটারস এবং এর সহযোগীদের সেই দিনগুলিতে ভারতে থিয়েটার হাউস বা প্রেক্ষাগৃহগুলির উপর দুর্দান্ত নিয়ন্ত্রণ ছিল। [] জামশেদজি ফ্রেমজি ম্যাডান এর তৃতীয় পুত্র জেজে মদন ১৯২৩ সালে পিতার মৃত্যুর পরে মদন থিয়েটারের ব্যবস্থাপনা পরিচালক হন। ১৯২০-এর দশকের শেষদিকে মদন থিয়েটারসের ১২৭টি থিয়েটার বা প্রেক্ষাগৃহ ছিল, ভারতবর্ষের অর্ধেক বক্স অফিস তাদের নিয়ন্ত্রণে ছিল, যা থিয়েটার ব্যবসায় ম্যাডান থিয়েটারসকে সাফল্যের চূড়ায় পৌঁছে দেয় মদন থিয়েটারস ১৯৩৭ সাল পর্যন্ত বেশ কয়েকটি জনপ্রিয় এবং উল্লেখযোগ্য চলচ্চিত্র প্রযোজনা করেছিল।

চলচ্চিত্রের তালিকা
------------------

* *বিল্বমঙ্গল* (১৯১৯), কর্নওয়ালিস থিয়েটারে প্রদর্শিত (বর্তমানে শ্রী সিনেমা নামে পরিচিত) বাংলা ফিচার ফিল্ম।
* *ইউলাওনিও* ডি লিগুরো পরিচালিত *নালা দামায়ন্তি* (১৯২০)।
* *ধ্রুব চরিত্র* (১৯২১), ইউজিনিও ডি লিগুরো পরিচালিত।
* *রতনাওয়ালি* (১৯২২), ক্যামিল লে গ্র্যান্ড পরিচালিত।
* *সাবিত্রী সত্যবান* (১৯২৩), জর্জিও মান্নিনি পরিচালিত।
* *বিষবৃক্ষ* (১৯২২ এবং ১৯২৮)।
* *দুর্গেশনন্দিনী*  (১৯২৭) এবং *রাধারানী* (১৯৩০), বঙ্কিমচন্দ্র চট্টোপাধ্যায় এর রচনার উপর ভিত্তি করে নির্মিত।
* *গিরিবালা* (১৯৯৯), রবীন্দ্রনাথ ঠাকুরের কাজের উপর ভিত্তি করে।
* বাংলা স্বল্পদৈর্ঘ্য চলচ্চিত্র জামাই ষষ্ঠী( *১৯১৩* ) ১৯ এপ্রিল ১৯৩১ সালে মুক্তি পেয়েছিল।
* *ইন্দ্রসভা* (১৯৩২), ৭২ গানের একটি সংগীতচিত্র।

তথ্যসূত্র
---------

1. ↑  p 520, The SAGE Handbook of Media Studies, John H Downing et al. SAGE, 2004, আইএসবিএন ০-৭৬১৯-২১৬৯-৯
2. ↑  IMDB page on Jamai Sasthi

বহিঃসংযোগ
---------

* মদন থিয়েটারস লিমিটেড প্রযোজিত ছায়াছবির আইএমডিবি পৃষ্ঠা
**জুদি পাহাড় বা জাবাল আল-** জুডি, আরবি: ٱلْجُوْدِيّ , কুর্দি: Cûdî  তুর্কি: *Cudi* আরামাইক সিরীয়: ܩܪܕܘ‎ **কারদু** নামে পরিচিত। এটা হচ্ছে  নূহ এর নবুওয়াতে সময়ের ঘটনা অথবা মহা প্লাবণের পর যে পাহাড়ে নৌকাটি থেমে ছিল এবং তিনি বসতি স্থাপন করেছিলেন সেই যায়গা। আর এটা কোরান, 11:44 )  আয়াত দ্বারা ইসলামী বিশ্বাসে ও খ্রিস্টান রীতি দ্বারা প্রতিষ্ঠিত।

জুদি পাহাড়ের ঘটনা কোরান এর সূরা হুদ এ নির্দিষ্টভাবে বর্ণি ত আছে। আল্লাহ পাক বলেন, وَقِيلَ يَا أَرْضُ ابْلَعِي مَاءَكِ وَيَا سَمَاءُ أَقْلِعِي وَغِيضَ الْمَاءُ وَقُضِيَ الْأَمْرُ وَاسْتَوَتْ عَلَى الْجُودِيِّ وَقِيلَ بُعْدًا لِلْقَوْمِ الظَّالِمِينَ﴾ [ ১১ : ৪৪]

অর্থ- জমিনকে আদেশ করা হলো, হে জমিন, তোমার পানি গিলে ফেলো, আর হে আকাশ, ক্ষান্ত হও। আর পানি হ্রাস করা হলো এবং কাজ শেষ হয়ে গেলো, আর জুদি পাহাড়ে নৌকা ভিড়ল এবং ঘোষণা করা হলো, দুরাত্মা কাফির নিফাত যাক। সুরা হুদ : ৪৪।

এমনিভাবে আল -হাসান ইবনে আহমদ আল -হামদানির বইতে বলা হয়েছে, (যিনি ৩৬০ হিজরী বা ৯৭০ খ্রিস্টাব্দে মৃত্যুবরণ করেছিলেন), এ নৌকাটি জুদি পাহাড়ে থেমেছিল।

অবস্থান
-------

জুদি পাহাড় বর্তমানেও এ নামে পরিচিত। স্থানটি নূহ আ এর মূল আবাসভূমি, ইরাকের মোসেল শহরের উত্তরে ইবন ওমর দ্বীপের অদূরে আর্মেনিয়া সীমান্তে অবস্থিত। বস্তুতঃ এটি একটি পর্বতমালার অংশবিশেষের নাম। এর অপর এক অংশের নাম আরারাত পর্বত। তাওরাতের বর্ণনা মতে, নূহ আ এর নৌকা আরারাত পর্বত এ ভিড়েছিল। তবে উভয় বর্ণনার মধ্যে কোনো পার্থক্য নেই। কেননা জুদি পাহাড় আরারাত পর্বতমালার একটি অংশ। ইরাকের বিভিন্নস্থানে উক্ত নৌকার ভগ্ন টুকরা এখনো অনেকের কাছে সংরক্ষিত রয়েছে, যা বরকতের জন্য সংরক্ষিত হয় এবং রোগ ব্যাধিতে ব্যবহার হয়।

তথ্যসূত্র
---------

1. 1 2  [কুরআন ১১:৪৪]
2. ↑  *Encyclopaedia of the Qurʼān*। Brill। ২০০১–২০০৬। আইএসবিএন 90-04-11465-3। ওসিএলসি 49726425। উদ্ধৃতি শৈলী রক্ষণাবেক্ষণ: তারিখ বিন্যাস (link)
3. ↑  শাফী, মুফতী মুহাম্মদ, অনুবাদ-মুহিউদ্দীন খান (১৪১৩ হিঃ)। *মাআরেফুল কুরআন*। মক্কা শরীফ: বাদশা ফাহাদ ইবন আব্দুল আজিজ মুদ্রণ প্রকল্প। পৃষ্ঠা ৬৩২।  এখানে তারিখের মান পরীক্ষা করুন: `|তারিখ=` (সাহায্য)

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* ভিআইএএফ
	+ ১
* ওয়ার্ল্ডক্যাট

 |
| অন্যান্য | 
* ইসলাম আনসিক্লোপেডিসি

 |
সিএসএম-১০৭ *কলম্বিয়া* থেকে ধারণকৃত অ্যাপোলো লুনার মডিউল-৫ *ঈগল*
**চন্দ্র অবতরণ যান** বলতে চাঁদের পৃষ্ঠে অবতরণের জন্য নকশাকৃত ও প্রেরিত মহাকাশযানকে বোঝায়। একে ইংরেজিতে "লুনার ল্যান্ডার" বা "মুন ল্যান্ডার" বলা হয়। ২০২১ সাল পর্যন্ত মার্কিন যুক্তরাষ্ট্রের মহাকাশ সংস্থা নাসার নির্মিত অ্যাপোলো লুনার মডিউলটি হল একমাত্র চন্দ্র অবতরণ যান যা মনুষ্যবাহী মহাকাশ যাত্রায় ব্যবহৃত হয়েছে। মার্কিন যুক্তরাষ্ট্রের অ্যাপোলো কর্মসূচি চলাকালীন ১৯৬৯ খ্রিস্টাব্দ থেকে ১৯৭২ খ্রিস্টাব্দ পর্যন্ত এটি চাঁদের বুকে ছয়বার অবতরণ সম্পন্ন করেছিল। 

এছাড়া বেশ কিছু স্বয়ংক্রিয় বা রোবোটিক চন্দ্র অবতরণ যান চাঁদের পৃষ্ঠে পৌঁছেছে এবং কিছু নমুনা পৃথিবীতে ফিরিয়ে নিয়ে এসেছে।

এই চন্দ্র অবতরণ যানের নকশার শর্তগুলি কী মূল্যবান বোঝা বহন করা হবে, কী হারে উড্ডয়ন করা হবে, প্রবর্তক প্রয়োজনীয়তা ও কনফিগারেশন সীমাবদ্ধতার উপর নির্ভর করে। নকশার অন্যান্য গুরুত্বপূর্ণ কারণগুলির মধ্যে সামগ্রিক শক্তির প্রয়োজনীয়তা, অভিযানের সময়কাল, চন্দ্র পৃষ্ঠে অভিযান পরিচালনার ধরন এবং যদি যানচালক কর্মীদল থাকে তবে জীবনধারণ ব্যবস্থা অন্তর্ভুক্ত থাকে। চাঁদের মাধ্যাকর্ষণ বল তুলনামূলকভাবে উচ্চ বলে (সমস্ত পরিচিত গ্রহাণুর চেয়ে বেশি, কিন্তু সৌরজগতের সব গ্রহের চেয়ে কম) ও সেটিতে বায়ুমণ্ডলের অভাবের কারণে মহাকাশযানের উপরে বায়ুজনিত বাধা (অ্যারোব্রেকিংয়ের) অনুপস্থিত থাকে, তাই একটি অবতরণ যানের গতি কমাতে ও একটি সুরক্ষিত অবতরণ অর্জন করতে সম্মুখ-পশ্চাৎ প্রচালন (প্রোপালশন) ব্যবহার করতে হয়।

তথ্যসূত্র
---------

1. ↑  Lunar Lander Stage Requirements Based on the Civil Needs Data Base  ওয়েব্যাক মেশিনে আর্কাইভকৃত ২০২১-১০-০১ তারিখে (পিডিএফ)। জন এ. মুলকুইন। নাসা মার্শাল স্পেস ফ্লাইট সেন্টার। .১৯৯৩।
**অক্ষর**, "অবিনশ্বর," "অপরিবর্তনীয়," "অনাশ্য," আত্ম, যিনি অপরিবর্তনীয়, চিরকাল মায়ার বাইরে, ভারতীয় সংস্কৃত শাস্ত্রে পাওয়া শব্দ। এটি মায়া দ্বারা আবদ্ধ ক্ষরা, "ধ্বংসযোগ্য," প্রকৃতির সাথে বিপরীত। মূলত, অক্ষর এর অর্থ ছিল সংস্কৃত দর্শনে "সিলেবল", কিন্তু এর অর্থ "মহাজাগতিক আদেশের প্রথম ও মৌলিক নীতি।"

সাহিত্য
-------

ভগবদ্গীতা অনুসারে, পুরুষোত্তমকে উপরে এবং ক্ষর ও অক্ষর পুরুষ বা সর্বশক্তিমান মহাজাগতিক সত্তা হিসাবে ব্যাখ্যা করা হয়েছে। উদাহরণস্বরূপ, ভগবদ্গীতার ১৫.১৬ ও ১৫.১৭ শ্লোক ব্যাখ্যা করে:

> *পৃথিবীতে দুই ধরনের প্রাণী আছে: 'ক্ষর' ও 'অক্ষর'। যারা মায়া দ্বারা আবদ্ধ তারা সকলেই ক্ষর, অথচ যিনি অপরিবর্তনীয় – চিরকাল মায়ার ঊর্ধ্বে – তিনি হলেন অক্ষর। পরম সত্তা স্বতন্ত্র [ক্ষর ও অক্ষর থেকে]। তাকে বলা হয় পরমাত্মা।*
> 
>

টীকা
----

1. ↑  द्वाविमौ पुरुषौ लोके क्षरश्चाक्षर एव च ।  

**क्षरः** सर्वाणि भूतानि कूटस्थो**ऽक्षर** उच्यते ।।  

उत्तमः पुरुषस्त्वन्यः **परमात्मे**त्युदाहृतः ।।

তথ্যসূত্র
---------

1. ↑  Williams 2018, পৃ. 91।
2. ↑  Paramtattvadas 2017, পৃ. 168।

উৎস
---

* Paramtattvadas, Sadhu (২০১৭)। *An introduction to Swaminarayan Hindu theology*। Cambridge, United Kingdom: Cambridge University Press। আইএসবিএন 9781107158672। ওসিএলসি 964861190।
* Williams, Raymond Brady (২০১৮)। *An introduction to Swaminarayan Hinduism* (Third সংস্করণ)। Cambridge, United Kingdom: Cambridge University Press। আইএসবিএন 978-1-108-42114-0। ওসিএলসি 1038043717।